110. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2004274/120 της 20/27 Φεβρ. 1990 (ΦΕΚ Β΄ 111) Αύξηση του εφάπαξ ποσού που χορηγεί το ΜΤΠΥ στα μέλη της Ορφανικής οικογένειας του μετόχου. Έχοντας υπόψη: 1.Τις διατάξεις της παρ. 1 του άρθρ. 5 του Νόμ. 1395/83 «Τροποποίηση και συμπλήρωση διατάξεων της νομοθεσίας του Μετοχικού Ταμείου Πολιτικών Υπαλλήλων (Μ.Τ.Π.Υ.) και άλλες διατάξεις». 2.Την αριθ. 45/13.12.89 απόφαση του Διοικητικού Συμβουλίου του Μετοχικού Ταμείου Πολιτικών Υπαλλήλων. 3.Το αριθ. 2441/15.1.90 έγγραφο του Μετοχικού Ταμείου Πολιτικών Υπαλλήλων, αποφασίζουμε: Εγκρίνουμε την αριθ. 45/13.12.89 απόφαση του Διοικητικού Συμβουλίου του Μετοχικού Ταμείου Πολιτικών Υπαλλήλων με την οποία αυξάνεται το εφάπαξ ποσό που χορηγεί το Ταμείο προς τα μέλη της ορφανικής οικογένειας του μετόχου, που απεβίωσε στην υπηρεσία προτού συμπληρώσει το ελάχιστο όριο συμμετοχής στο Ταμείο από 45.000 σε 80.000 για συμμετοχή στο Ταμείο μέχρι πέντε χρόνια και 130.000 για συμμετοχή στο Ταμείο άνω των 5 ετών. 